Αφότου μετακομίσαμε εδώ τον Μάρτιο του 2020,
την πρώτη φορά που είδα κάτι στον ουρανό
δίστασα να το πω σε κάποιον.
Όταν έγινε τρεις με τέσσερις φορές,
το είπα σε κάποιον στο Ντάμπλιν.
Και μου είπε ότι το μέρος εδώ φημίζεται γι' αυτά.
Ξέρετε τον Ιεζεκιήλ;
-Ήταν προφήτης; -Ήταν προφήτης, σωστά.
Πριν από πάρα πολύ καιρό.
Ως σύμβουλος εθνικής ασφάλειας,
κάνω αναλύσεις απειλών για την κυβέρνηση.
Έχω δει την κυβέρνηση να ψεύδεται ασύστολα.
Τους έπιασα την ώρα που έλεγαν ψέματα.
Αυτό που είδα εδώ είναι παρόμοιο
με ό,τι είδαν στην πολεμική αεροπορία.
Το 'χω!
Η γρήγορη κίνηση σού τραβάει την προσοχή.
Έτσι το είδαμε κι εμείς.
Αμάν.
Τρομακτικό, δεν είναι;
Είναι κάτι απόκοσμο. Δεν υπάρχει άλλος τρόπος περιγραφής.
"Και το άστρο που είδαν τους οδήγησε στη Βηθλεέμ".
Ένας λόγος που δεν πιστεύει ο κόσμος
είναι επειδή δεν το έχει δει.
Και επειδή τους κλονίζει την ιδέα
του ποιοι είμαστε σε σχέση με το σύμπαν.
Τους οδηγούσε και έτσι ήξεραν πού πήγαιναν. Σωστά;
Αυτό σημαίνει ότι ήταν…
Ένα ΑΤΙΑ!
Ένα ΑΤΙΑ.
Ναι, υπάρχει ζωή σε άλλους πλανήτες.
Δεν πιστεύω ότι είναι εξωγήινοι, όμως.
Είναι αυτό που αποκαλούμε άγγελοι.
Είναι αγγελιοφόροι.
Πεθαίνω να μάθω το μήνυμά τους.
Από τις απαρχές του χρόνου,
ο άνθρωπος βλέπει ανεξήγητα αντικείμενα στον ουρανό.
Είμαστε μόνοι μας στο σύμπαν;
Κάπου στα δεδομένα θα υπάρχει κάτι που χρήζει διερεύνησης.
Δεν έχουμε κρύψει τίποτα.
Υπάρχουν διαπλανητικά διαστημόπλοια.
Ήταν εξωγήινος, είχε μεγάλα μάτια.
Αυτό που συμβαίνει είναι εξαιρετικής σημασίας
και πέρα για πέρα αληθινό.
ΕΠΑΦΕΣ
ΑΓΓΕΛΙΟΦΟΡΟΙ
Πόση από τη δουλειά σας είναι απόρρητη;
Όλη η δουλειά που έκανα όλη τη μέρα ήταν απόρρητη.
Όλη.
Με λένε Μάθιου Ρόμπερτς.
Ήμουν κρυπτολόγος στο ναυτικό των ΗΠΑ για 16 χρόνια.
Ήμουν στο αεροπλανοφόρο Θίοντορ Ρούζβελτ όταν καταγράφηκε το Gimbal.
Ήταν η πρώτη φορά που είδα τα πλάνα του Gimbal.
ΙΑΝΟΥΑΡΙΟΣ 2015
-Αν υπάρχει… -Κοίτα, περιστρέφεται.
Δεν μπορώ να περιγράψω καν το σχήμα.
Έμοιαζε με δίσκο.
Πετούσε και μετά έκλινε στο πλάι.
Όταν είδα τα πλάνα,
δεν έβλεπα τις επιφάνειες πτήσης που θα ανέμενε κάποιος,
όπως φτερά, ουρά, πηδάλιο.
Τίποτα απ' αυτά.
Δεν μπορούσα να καταλάβω
γιατί αυτό το πράγμα πετούσε.
Και απλώς…
Η αντίδρασή μου ήταν συναισθηματική.
Δεν το κατανοούσα τότε.
Γνώριζα ότι δεν ήταν δικό μας.
Γνώριζα ότι δεν ήταν κανενός άλλου.
Άρα, απομένει μόνο μία επιλογή.
Δηλαδή, ποια;
Μη ανθρώπινη τεχνολογία.
Τεχνολογία μη ανθρώπινης νοημοσύνης.
Επειδή η δουλειά μου ήταν απόρρητη
και είχα πρόσβαση σε απόρρητα,
γνώριζα ήδη
ότι δεν ήταν κάτι που γινόταν πρώτη φορά για το ναυτικό.
Αυτά συμβαίνουν τακτικά.
Συνεχώς.
Συμβαίνουν συνεχώς.
ΤΟΝ ΙΑΝΟΥΑΡΙΟ ΤΟΥ 2008, ΠΑΝΩ ΑΠΟ 300 ΑΤΟΜΑ ΑΝΕΦΕΡΑΝ
ΟΤΙ ΕΙΔΑΝ ΜΥΣΤΗΡΙΩΔΕΙΣ ΛΑΜΨΕΙΣ ΣΤΟΝ ΟΥΡΑΝΟ ΤΟΥ ΚΕΝΤΡΙΚΟΥ ΤΕΞΑΣ.
ΘΕΩΡΕΙΤΑΙ ΑΠΟ ΕΡΕΥΝΗΤΕΣ Η ΠΙΟ ΣΗΜΑΝΤΙΚΗ ΘΕΑΣΗ ΠΟΛΙΤΩΝ
ΤΑ ΤΕΛΕΥΤΑΙΑ 30 ΧΡΟΝΙΑ.
ΚΟΜΗΤΕΙΑ ΕΡΑΘ, ΤΕΞΑΣ
Ο ουρανός του Στίβενβιλ άλλαξε από τότε που ΑΤΙΑ…
Θα σε δροσίσει ένα ποτήρι κρύο γάλα.
Σ' αρέσει το γάλα με ό,τι τρως.
Το γάλα είναι φυσικό
Στίβενβιλ, Τέξας. Η πρωτεύουσα του κόσμου για το γάλα.
Βγάζουν πολύ γάλα εκεί πέρα.
Υπάρχει κάτι αλλόκοτο σ' αυτήν την περιοχή.
Παρακολουθώ συχνά τον ουρανό.
Αναρωτιέμαι τι να υπάρχει που δεν γνωρίζουμε.
Εδώ μεγάλωσα.
Δεν έχει τίποτα να κάνεις. Θες να πλακωθείς;
Πας και πλακώνεσαι.
Το ίδιο βράδυ πάμε κατασκήνωση ή ψάρεμα στο ποτάμι.
Είναι ένας αθώος τρόπος διασκέδασης. Περνάμε καλά.
Ανέκαθεν με γοήτευαν οι μηχανές κάθε είδους.
Τόσο, που έκανα εταιρεία με νταλίκες.
Αρκετά πετυχημένη, είχα πολλούς υπαλλήλους.
Πάντα είχα δικές μου μηχανές, βάρκες, αεροπλάνα.
Ήθελα να δω πώς λειτουργούν. Είναι κάτι το συναρπαστικό.
Το 2008 ζούσα μια υπέροχη ζωή.
Είχα μια πετυχημένη επιχείρηση.
Ήμουν παντρεμένος 16, 17 χρόνια τότε.
Είχα φανεί τυχερός σε όλα.
Όμως, αυτό που είδα εκείνο το βράδυ στον ουρανό άλλαξε τα πάντα.
8 ΙΑΝΟΥΑΡΙΟΥ 2008 ΣΤΙΒΕΝΒΙΛ
Η ΘΕΑΣΗ ΤΟΥ ΣΤΙΒ
Είχε κάνει έναν μακρύ και κρύο χειμώνα.
Ήταν η πρώτη μέρα που ήταν κάπως καλούτσικη.
Ανεβήκαμε τον λόφο για να ανάψουμε φωτιά.
Ήμουν εγώ, ο Μάικ Όντομ και ο Λανς Τζόουνς.
Εντελώς ξαφνικά,
είδα έντονα φωτεινές λάμψεις
να έρχονται από ανατολικά με μεγάλη ταχύτητα.
Ήταν τόσο φωτεινές οι λάμψεις, δεν είχα ξαναδεί κάτι τέτοιο.
Ήταν εκτυφλωτικές.
Μου έκανε εντύπωση ότι δεν υπήρχε θόρυβος από τον αέρα ή τη μηχανή.
Επικρατούσε ησυχία.
Όταν πέρασε από πάνω μας,
βίωσα το πιο ήρεμο και χαλαρό αίσθημα που είχα βιώσει ποτέ στη ζωή μου.
Ήταν σχεδόν σαν θρησκευτική εμπειρία.
Λες κι έγινα ένα μαζί του, ό,τι κι αν ήταν.
Δεν είχα ξαναζήσει κάτι τέτοιο. Ήταν κάτι εξωπραγματικό.
Και μέσα σε ένα δευτερόλεπτο εξαφανίστηκε.
Δεν είδαμε να φεύγει και να χάνεται. Εξαφανίστηκε.
Μετά από τρία δευτερόλεπτα,
δύο F-16 εμφανίστηκαν από πίσω του.
Πετώντας με μέγιστη ταχύτητα.
Αμέσως αναρωτήθηκα
αν είχε ξεκινήσει Ο Πόλεμος των Κόσμων.
Μπήκα στο αμάξι, γύρισα στο σπίτι
και με ρώτησε η γυναίκα μου τι έγινε. Με είδε ταραγμένο.
Της είπα τι έγινε και μου λέει
"Μην το πεις σε κανέναν.
Θα μας πάρουν για τρελούς".
Της λέω "Δεν με νοιάζει τι θα πουν.
Εγώ ξέρω τι είδα".
Την επόμενη μέρα πήρα την εφημερίδα Stephenville Empire-Tribune.
Την Ε.Τ.
Όταν βγήκε το θέμα των ΑΤΙΑ δεν είχαμε πολλά θέματα.
Η Άντζελα Τζόινερ απάντησε την κλήση του Άλεν στην αίθουσα σύνταξης.
Ήταν πιλότος της περιοχής και της είπε ότι είδε κάτι αλλόκοτο στον ουρανό.
Μου λέει "Πρέπει να σου πω κάτι,
αλλά μη με πάρεις για τρελό".
Κι άρχισε να μου λέει μια ιστορία που μου φάνηκε απίστευτη.
Του μίλησε και μετά ήρθε στο γραφείο μου.
Είπε "Δεν θα το πιστέψεις".
Ήταν αργά το απόγευμα, είχαμε έτοιμα τα θέματα.
Της είπα "Διερεύνησέ το και θα μιλήσουμε αύριο όταν έρθω".
Μεγάλωσα στην Καλιφόρνια. Αρραβωνιάστηκα.
Ο σύζυγός μου δούλευε στα γαλακτοκομικά.
Παντρευτήκαμε και μετακομίσαμε.
Ήταν τρομακτική η αλλαγή για μένα.
Ως αρχισυντάκτρια, είχα την ευθύνη όλου του περιεχομένου.
Είχα να αποδείξω πολλά. Ήμουν η νεαρότερη αρχισυντάκτρια
που διορίστηκε ποτέ στην εφημερίδα.
Ήμουν η δεύτερη γυναίκα στη θέση.
Και με θεωρούσαν ξένη.
Γι' αυτό και είχα πολλή ανασφάλεια.
Το επόμενο πρωί, πήρα την εφημερίδα
και είδα τη λέξη "ΑΤΙΑ" με τεράστια γράμματα στο πρωτοσέλιδο.
Μου κόπηκε η αναπνοή.
Σκέφτηκα "Η καριέρα μου τελείωσε".
"Ο Άλεν, ο Όντομ και ο Τζόουνς
ενώ απολάμβαναν το ηλιοβασίλεμα την Τρίτη
είδαν κάτι ανεξήγητο".
Η εκδότρια είχε πει στην Άντζελα "Προχώρα απόψε".
Αυτή άλλαξε το πρωτοσέλιδο.
Ήταν το αφεντικό, έτσι έκανε ότι ήθελε.
Εγώ είχα την ευθύνη, όμως,
κι ένιωσα ότι θα αμφισβητούσαν την αξιοπιστία μου.
Την κρίση μου.
"Το σκάφος δεν φαινόταν κι ήταν αθόρυβο,
αλλά είχε φώτα 2,5 χλμ. μήκος
και 2,5 χλμ. πλάτος".
Ακόμα κι εγώ ταράχτηκα!
Μόνο από την περιγραφή του σκάφους.
Ήταν λογική η εικασία
ότι ήταν ένα είδος διαστημόπλοιου.
Θυμάμαι να μπαίνω σαν τρελή, ήμουν έξαλλη!
Μπήκα στο γραφείο της εκδότριας
με κλάματα και ουρλιαχτά. "Τι πήγες κι έκανες;"
Και μου είπε "Κάνεις λάθος.
Κάνεις τεράστιο λάθος.
Πουλήσαμε όλα τα αντίτυπα στην κομητεία".
Όταν άρχισα να διαβάζω το θέμα, το μυαλό μου πήγαινε με χίλια.
Σκέφτηκα "Είδαν κι άλλοι αυτό που είδα κι εγώ.
Να μιλήσω σε κάποιον; Τι να κάνω;"
8 ΙΑΝΟΥΑΡΙΟΥ 2008
ΝΤΑΜΠΛΙΝ
Η ΘΕΑΣΗ ΤΟΥ ΛΙ ΡΟΙ
Ήταν τα γενέθλια της συζύγου και θέλαμε να νοικιάσουμε ταινία.
Βγήκα έξω να πάρω την πιστωτική μου από το αμάξι.
Γυρνώντας πίσω, κάτι μου τράβηξε την προσοχή.
Είδα κάτι που έμοιαζε…
Ήταν σαν φυσαλίδα ή σαν σφαίρα.
Είχε έντονο κοκκινωπό και πορτοκαλί χρώμα.
Πολύ μεγάλο.
Το κοίταξα καλά.
Και τότε πρόσεξα
τον γιο μου. Είπε "Κοίτα, μπαμπά".
Είχε λαμπερά φώτα,
που αναβόσβηναν, πάλλονταν. Έτσι.
Ήταν απλωμένα παντού.
Μέτρησα κάπου 11 με 12 φώτα.
Και ξαφνικά,
φεύγει με ιλιγγιώδη ταχύτητα.
Δεν πέρασε πάνω από ένα με δυο λεπτά,
και άκουσα αεροπλάνα.
Ακολουθούσαν την ίδια κατεύθυνση του σκάφους με τα φώτα.
Νομίζω πως ήταν τα ίδια αεροπλάνα που είδε ο Στιβ Άλεν.
Μόλις κυκλοφόρησε η εφημερίδα,
με πήρε ο Λι Ρόι Γκέιταν.
Δεν τον γνώριζα τότε,
αλλά μου είπε την ιστορία του και ταίριαζε χρονικά με τη δική μας.
Του είπα "Λι Ρόι, μπορείς να μας βοηθήσεις;"
Μου λέει "Λυπάμαι, δεν μπορώ".
Με ψήφισαν οι συμπολίτες μου για να τους προστατεύσω,
όπως και τον σερίφη. Τι θα πουν;
Ότι είμαι κι εγώ ένας απ' αυτούς που είδαν λάμψεις.
Νόμιζα θα καταστραφώ.
Του είπα "Καταλαβαίνω, αλλά
για να το κάνω, θέλω κάποιον με λίγη αξιοπιστία.
Είπε "Είδα κάτι ξεχωριστό, το ίδιο κι εσύ.
Και πρέπει να το μάθει ο κόσμος".
Ο Λι Ρόι Γκέιταν παίρνει μεγάλο ρίσκο.
Τον εκτιμώ ιδιαιτέρως,
επειδή όταν τον πήρα, στην αρχή δίστασε λίγο.
Μετά είπε "Όχι, είναι σημαντικό.
Αυτό που είδαμε ήταν διαφορετικό.
Είδα περίεργες λάμψεις που ταξίδευαν με ταχύτητα φωτός
και έκαναν πράγματα που δεν είχα ξαναδεί.
Ήταν η πρώτη κατάθεση που εξασφάλισε για αυτό το θέμα
από υψηλόβαθμο λειτουργό της κομητείας.
Έδωσε πολλή αξιοπιστία στο ρεπορτάζ.
Όταν άκουσα αυτές τις αναφορές, αμέσως σκέφτηκα
ότι είχε γίνει κάτι σημαντικό.
Εκείνη τη στιγμή δεν γνώριζα τι είχε γίνει.
Άξιζε να διερευνηθεί, όμως.
Έχω πτυχίο χημείας.
Ήμουν διευθυντής μηχανολογικού στον τομέα των ημιαγωγών.
Τα τελευταία 16 χρόνια
μελετώ τα φαινόμενα ΑΤΙΑ.
Ο στόχος μου ήταν ανέκαθεν να προσεγγίσω επιστημονικά το θέμα.
Τα αρχικά MUFON σημαίνουν Αμοιβαίο Δίκτυο ΑΤΙΑ.
Είναι ένας οργανισμός
ο οποίος διερευνά θεάσεις ΑΤΙΑ.
Το 2008 ήμουν διευθυντής έρευνας στο MUFON.
Θυμάμαι που παρακολουθούσα τις αναφορές που έρχονταν
και ξαφνικά είδα πάνω από 20 αναφορές
στο Στίβενβιλ και στο Ντάμπλιν.
Τότε κατάλαβα ότι είχε γίνει κάτι ασυνήθιστο.
Πίστευα ότι έπρεπε να πάμε εκεί το συντομότερο δυνατό
και να το διερευνήσουμε όσο ακόμα η μνήμη τους είναι νωπή.
Επικοινώνησε μαζί μας η MUFON. Δεν τους είχα ξανακούσει.
Ήθελαν να διεξάγουν έρευνα.
Και τους είπαμε να βρεθούμε στο κτήριο του Ροταριανού Ομίλου.
Είμαι πρόεδρος της Πρώτης Εθνικής Τράπεζας του Ντάμπλιν.
Ο παππούς μου ήταν δήμαρχος του Ντάμπλιν τη δεκαετία του '30.
Ο πατέρας μου ήταν επίσης δήμαρχος.
Ο αδερφός μου ήταν δήμαρχος.
Είμαστε στην κομητεία Ίραθ εδώ και πολλά χρόνια.
Ερευνητές του Αμοιβαίου Δικτύου ΑΤΙΑ
θα μελετήσουν τις θεάσεις το σαββατοκύριακο.
Ετοίμαζα τον χώρο και μου είπε "Δεν θα έρθουν πάνω από 35 άτομα.
Δεν έχουν ξανάρθει ποτέ τόσοι".
Βάλαμε 35 με 40 καρέκλες.
Και άνοιξαν οι πόρτες.
Και γέμισε.
Εκατοντάδες άτομα κατέκλυσαν τον Ροταριανό Όμιλο.
Είδα μια πολύ μεγάλη γαλάζια λάμψη.
-Μεγάλα, στρογγυλά αντικείμενα. -Είναι ανεξήγητο.
Δεν κατανοείς τι είναι.
Πήγαινε τόσο γρήγορα και ήταν αθόρυβο.
Το κτήριο ήταν φίσκα. Ο κόσμος έφτανε μέχρι έξω στο πεζοδρόμιο.
Κάποιοι ήρθαν, γύρισαν κι έφυγαν.
Δεν ήθελαν να βρεθούν μέσα σε τόσο κόσμο.
Τουλάχιστον 500 άτομα παρευρέθηκαν. Άτομα που είδαν τις λάμψεις.
Οι άνθρωποι του MUFON ξαφνιάστηκαν,
επειδή δεν είχαν ξαναδεί κάτι παρόμοιο.
Τέτοια μαζική θέαση συμβαίνει σε εξαιρετικά σπάνιες περιπτώσεις.
Βγάλαμε όλες τις καρέκλες,
κι υπήρχαν ακόμα όρθιοι σε όλη την αίθουσα.
Οι μάρτυρες να σηκώσουν χέρι.
Σχεδόν όλοι όσοι ήταν εκεί είχαν δει κάτι.
Μετράμε σχεδόν εκατό άτομα
που έχουν δει κάτι σχετικό με αυτό.
Ήρθαν εφημερίδες από το Χιούστον, το Ντάλας,
εφημερίδες εκτός Τέξας.
Επικρατούσε μια φρενίτιδα στα ΜΜΕ.
Τις επόμενες δύο μέρες κατακλυστήκαμε από ΜΜΕ από όλη τη χώρα.
Δεκάδες άτομα σε πόλη του Τέξας
μιλούν για απρόσμενους επισκέπτες.
Πιστεύετε στα ΑΤΙΑ; Ναι.
Ολόκληρη η πόλη είχε μεταμορφωθεί.
Ο ουρανός του Στίβενβιλ δεν είναι ίδιος
από τότε που εθεάθη ΑΤΙΑ να τον διασχίζει στις 8 Ιανουαρίου.
Στο Στίβενβιλ στο βόρειο Τέξας επικρατεί παροξυσμός με τα ΑΤΙΑ.
Ήρθαν συνεργεία από την Ιαπωνία, από τη Βραζιλία.
Οι Γιαπωνέζοι ρωτούσαν "Γιατί έρχονται τόσο συχνά στο Στίβενβιλ;"
Απάντησα με χιούμορ "Είναι η πρωτεύουσα του γάλακτος".
Κι είπαν "Τους αρέσει το γάλα!"
Γαλακτοκομείο.
Γι' αυτό φαίνονται χλωμοί και άρρωστοι. Έχουν έλλειψη βιταμίνης Δ.
Έχεις γάλα;
Ο όμιλος επιστήμης του σχολείου σχεδίασε μπλουζάκι και έβγαλε 4.000 δολ.
Δεν το πιστεύω.
Καπέλα με αλουμινόχαρτο για να διώχνουν τους εξωγήινους.
Ο κόσμος το διασκέδαζε.
Καιρό είχαμε να ενθουσιαστούμε, δεν θα τελειώσει σύντομα!
Βγήκαμε για φαγητό ένα βράδυ. Το εστιατόριο ήταν γεμάτο.
Ξαφνικά, άναψαν οι τηλεοράσεις και τους είδαμε.
Κουνιόντουσαν και αναβόσβηναν.
Απόψε, αλλόκοτες θεάσεις στον νυχτερινό ουρανό του Τέξας προκαλούν ερωτήματα.
Όταν έπαιξε αυτό, έγινε απόλυτη ησυχία. Καθηλώθηκαν όλοι.
Η Άντζελα Τζόινερ, δημοσιογράφος της Empire Tribune
έχει μιλήσει με μάρτυρες.
Οι ιστορίες όσων με πήραν τηλέφωνο ή μου έγραψαν είναι παρόμοιες.
Υπάρχει μια συνοχή στις θεάσεις.
Η Άντζελα δεν προσέγγισε το θέμα με γέλια και χαρές.
Το πήρε στα σοβαρά από την αρχή.
Όταν έκανα το θέμα πρώτη φορά, είχα τρομάξει λίγο.
Ήταν πολύ μεγαλύτερο απ' όσο θα φανταζόμουν.
Ήταν ωραίο που με έπαιρνε ο κόσμος
να πει ότι είδε το πρωτοσέλιδο που έγραφε για το Ντάμπλιν.
Μου άρεσε. Ταυτόχρονα, όμως
σε κάποιους αρέσει να κοροϊδεύουν.
Τους αρέσει να σε προσγειώνουν απότομα.
Ήρθαν κάποιοι ραδιοσταθμοί από το Φορτ Γουέρθ
για να σπάσουν πλάκα.
Μου πήραν τη δουλειά, τη γυναίκα. Το αγροτικό δεν μου το παίρνουν.
Εμφανίστηκαν μόνο και μόνο για να τους απαξιώσουν.
Μόνο αν έρθει ένα πράσινο τερατάκι εδώ
θα το πιστέψω.
Όταν άρχισαν οι θεάσεις,
το είδαμε κι εμείς, αλλά δεν είπαμε πολλά.
Η ΘΕΑΣΗ ΤΟΥ ΠΑΤ ΚΑΙ ΤΗΣ ΛΙΣΑ
Άρχισε να σκοτεινιάζει. Τέτοια ώρα ήταν.
Ο φίλος μου ο Κεντ μάς έλεγε μια ιστορία
για κάτι που είχε δει λίγες μέρες νωρίτερα.
Κοίταξα ψηλά και είπα "Δεν μου φαίνεται συνηθισμένο αυτό".
Είδε ένα τεράστιο…
ο ίδιος το αποκάλεσε Dorito.
Ήταν τρίγωνο, έμοιαζε με Dorito.
Εκείνη την ώρα σηκώθηκε, τεντώθηκε
και λέει "Ήρθαν πάλι".
Του λέω "Ποιοι;"
Και μας έδειξε.
Είδα ένα τριγωνικό σκάφος.
Το εκπληκτικό είναι πως ήταν αθόρυβο.
Δεν έβγαζε καθόλου ήχο.
Δεν μπορούσα να διαχειριστώ αυτό που έβλεπα, ήταν τεράστιο.
Το έβλεπες και αναρωτιόσουν
"Τι είναι αυτό;"
Και ξαφνικά έφυγε.
Σαν να εξαφανίστηκε.
Δεν φοβήθηκα,
αλλά έφτασα σε σημείο
να αμφισβητώ τον εαυτό μου. "Όντως το είδα;"
Και την επόμενη μέρα έλεγα
"Μην το πεις πουθενά".
Κάθεσαι εκεί και σκέφτεσαι ότι είδες ένα σκάφος
ή ότι είδες κάτι λάμψεις.
Σε ποιον να το πούμε;
Κι αν το πούμε, πόσες επικρίσεις θα δεχτούμε;
Προσπαθούμε να εξηγήσουμε όσα δεν κατανοούμε
αλλά η κουλτούρα μας είναι αρκετά ανοιχτή και δέχεται
κάτι που δεν βλέπουμε ή που δεν κατανοούμε.
Εμείς δεν βασιζόμαστε συνεχώς σε γεγονότα όπως εδώ στις ΗΠΑ.
Το ανεξήγητο δεν είναι απαραίτητα φανταστικό ή ανύπαρκτο.
Το 2008 είδα λάμψεις στον ουρανό.
Το θέμα, όμως ήταν πως όταν τις είδα
θυμήθηκα πως ήταν οι ίδιες
με την πρώτη φορά που τις είδα στην εφηβεία.
Η ΠΡΩΤΗ ΘΕΑΣΗ ΤΗΣ ΝΟΡΜΑ
Καταγόμαστε από Μεξικό.
Θα φεύγαμε για διακοπές Χριστουγέννων
να πάμε στην οικογένεια στο Μιτσοακάν.
Το προηγούμενο βράδυ, η μητέρα μου ήταν στο γαλακτοκομείο.
Τάιζε τις αγελάδες
και είδε λάμψεις στον ουρανό, σαν φυσαλίδες.
Είπε "Λες να ήταν κακά πνεύματα;"
Στην κουλτούρα μας είμαστε πολύ προληπτικοί.
Ξαφνιάστηκε πολύ όταν τις είδε.
Τρόμαξε.
Την άλλη μέρα φεύγαμε για το ταξίδι,
ήμασταν στο αμάξι με τις βαλίτσες, είχαμε ξεκινήσει.
Κι είδαμε λάμψεις.
Η μητέρα μου είπε "Αυτές είδα και χτες".
Τις είδαμε κι εγώ και τα αδέρφια μου.
Δεν μπορούσαμε να το εξηγήσουμε.
Απλώς ξέρω πως αυτό που είδα το 1989
ήταν το ίδιο μ' αυτό που είδα το 2008.
Η ΔΕΥΤΕΡΗ ΘΕΑΣΗ ΤΗΣ ΝΟΡΜΑ
Γυρνούσαμε από το Φορτ Γουέρθ με τον σύζυγό μου,
ήταν βράδυ αυτήν τη φορά.
Κι είδαμε λάμψεις.
Άναβαν σε ένα σημείο και μετά σε άλλο.
Η ταχύτητα ήταν πολύ πιο γρήγορη από αεροπλάνο ή ελικόπτερο.
Έβγαλα τη φωτογραφική από το παράθυρο
και προσπαθούσα να τις φωτογραφίσω.
Η μηχανή, όμως, δεν ήταν τόσο γρήγορη για να πετύχω κάποια φωτογραφία.
Και εξαφανίστηκαν.
Ο κόσμος έρχεται στην περιοχή μας για έναν λόγο.
Γιατί έρχονται;
Σήμερα θα μιλήσουμε για τον Δον Κιχώτη.
Ποιος γνωρίζει το έργο;
Μ' αρέσει να δουλεύω με μαθητές. Τους λέω "Έχετε δικό σας μυαλό.
Να μελετάτε όλες τις πληροφορίες.
Χωρίς να πηγαίνετε εναντίον των γονιών σας ή κάποιου δόγματος.
Να ενημερώνεστε".
Ψάχναμε μανιωδώς να μάθουμε τι ήταν αυτό που είδαμε.
Όσο το ψάχναμε, κατέληξα με πιο πολλά ερωτήματα παρά απαντήσεις.
Δεν είχα το κουράγιο να πάρω τον σταθμό της ναυτικής αεροπορίας.
Το είχε η Άντζελα, όμως.
Πήρε και μίλησε με τον επισμηναγό Καρλ Λούις.
Τον πήρα για να ρωτήσω
αν υπήρχαν F-16 στην περιοχή.
Μου απάντησε "Όχι, δεν υπήρχαν F-16 στην περιοχή".
Η αεροπορία απάντησε ότι δεν είχε αεροσκάφη
την ώρα των θεάσεων.
Μου τα είπε η Άντζελα. Αυτός σκαρφίστηκε διάφορες δικαιολογίες
για το τι μπορεί να είχαμε δει.
Μία ήταν ότι ίσως ήταν αντανάκλαση από αεροπλάνο σε μεγάλο ύψος.
Με ρωτάει "Τι νομίζεις;"
Και της λέω "Αντανάκλαση και κουραφέξαλα".
Ανησυχούσα για τον Στιβ Άλεν. Φαινόταν πως ήταν καταβεβλημένος.
Η σύζυγός του μου είπε πως ήταν συνεχώς στο διαδίκτυο
ψάχνοντας φωτογραφίες,
προσπαθώντας να βρει κάτι που έμοιαζε με αυτό που είχε δει.
Είπα στη σύζυγό μου ότι θα παίρναμε τα αεροπλάνα μας
και θα πηγαίναμε να το ψάξουμε. Δεν της άρεσε, βέβαια.
Είναι σαν να λες σε ένα παιδί να κάνει κάτι.
Θα κάνουμε ό,τι θέλουμε.
Η πρώτη μας σκέψη ήταν να βρούμε τη βάση του.
Ήρθε από το πουθενά.
Εξερευνήσαμε όλες τις πιθανότητες. Χτενίσαμε όλη την περιοχή.
Την τρίτη νύχτα
μιλούσαμε στον ασύρματο.
Ρώτησα "Νιώθετε ποτέ ότι ψάχνουμε ψύλλους στα άχυρα;"
Αυτό που έπαθε ο Στιβ
το έπαθαν κι άλλοι μάρτυρες.
Έχεις μια αίσθηση ελέγχου.
Και μετά, βλέπεις κάτι από κοντά
που κάνει κάτι εντελώς αδύνατο
και ταρακουνάει τα θεμέλια
του κόσμου όπως τον είχαν συλλάβει.
Ο Ρίκι Σορέλς κυνηγούσε ελάφια στο δάσος
όταν ένα ΑΤΙΑ σταμάτησε και πετούσε ακριβώς πάνω από το κεφάλι του.
Έκανα έτσι και το έβλεπα.
Η ιστορία του Σορέλς έχει ενδιαφέρον.
Ο Ρίκι είδε ένα ΑΤΙΑ
περίπου δύο εβδομάδες πριν από το συμβάν στο Στίβενβιλ.
ΔΕΚΕΜΒΡΙΟΣ 2007 Η ΘΕΑΣΗ ΤΟΥ ΡΙΚΙ
Γνώρισα τον Ρίκι από κοντά και μου είπε την ιστορία.
Είχε πάει για κυνήγι.
Ξαφνικά σκοτείνιασαν όλα,
λες και συννέφιασε.
Κοίταξε ψηλά και είδε ένα αντικείμενο από πάνω του.
Δεν μπορούσε να δει το μέγεθος ούτε το σχήμα του,
επειδή ήταν τόσο μεγάλο που κάλυπτε τα πάντα από πάνω του.
Σήκωσε το τουφέκι του και κοίταξε από τον τηλεφακό
για να το δει καλύτερα.
Και είπε πως δεν είχε ούτε βίδες ούτε πριτσίνια
και φαινόταν ενιαίο, χωρίς ενώσεις. Μόνο αυτό είδε.
Πήγε να πυροβολήσει
αλλά σκέφτηκε ότι δεν ήταν σοφό.
Ο Σορέλς δεν ήθελε να ξεκινήσει διαστρικό πόλεμο.
Κι έφυγε τόσο γρήγορα, λες και εξαφανίστηκε.
Είπε "Αυτό που με εντυπωσίασε
ήταν πως ένα αντικείμενο τέτοιου μεγέθους και ταχύτητας
κανονικά θα με παράσερνε μαζί του.
Ούτε ήχο έβγαλε ούτε αέρα σήκωσε. Τίποτα".
Με κάποιο τρόπο, εκείνο το αντικείμενο δεν είχε επίδραση με την ατμόσφαιρα.
Ο Ρίκι ήρθε στο σπίτι μου ένα πρωί
με δάκρυα στα μάτια.
Τον ρωτάω "Τι έγινε;"
Λέει "Με παρενοχλούν στο σπίτι μου".
Του λέω "Ποιος;"
Μου λέει "Δεν ξέρω. Είπαν ότι δουλεύουν για την κυβέρνηση".
Σίγουρα ήθελαν να εκφοβίσουν τον Ρίκι.
Βρήκε μια σφαίρα. Ήταν σίγουρα στρατιωτική.
Θεωρεί ότι την άφησαν σκόπιμα
για να τον πείσουν να μη μιλάει.
Με πήρε τηλέφωνο.
Είπε "Κάτι συμβαίνει, με παρενοχλούν.
Πετούν ελικόπτερα πάνω από το σπίτι μου.
Τρομάζουν τις αγελάδες μου".
Ήρθε κοντά μου ανησυχώντας για την ασφάλειά μου.
Άντζελα, αν θεωρήσουμε ότι ο Ρίκι δεν είναι τρελός,
εσύ τι λες για όλα αυτά;
Νομίζω πως ίσως να ξεχώρισαν τον Ρίκι
επειδή η θέασή του έγινε κατά τη διάρκεια της μέρας.
Είδε πιο πολλή λεπτομέρεια από άλλους
και αναρωτιέμαι αν αυτός ήταν ο λόγος που τον ξεχώρισαν.
Και ξαφνικά…
ο Ρίκι ξεκινάει να μιλάει. Νομίζω πως ο Ρίκι είδε πολύ περισσότερα
από ό,τι είδαμε εμείς.
Ο Ρίκι είπε ότι κάτι είδε μέσα στο σκάφος
που έμοιαζε με έντομο, ίσως με αλογάκι της Παναγίας.
Νομίζω ότι κάποιος προσέγγισε τον Ρίκι
και του προσέφερε χρήματα.
Για να του κλείσουν το στόμα.
Με πήρε τηλέφωνο ένας συνταγματάρχης ένα απόγευμα.
Μου μιλούσε μία ώρα και 45 λεπτά.
Μου είπε "Συζητήσαμε πολύ για σένα και τι θα κάνουμε μαζί σου.
Είσαι πολύ προβεβλημένος.
Αν εξαφανιστείς, θα φανεί ύποπτο".
Πάνε κόντρα στον άνεμο. Έναν δυτικό άνεμο 120 κόμβων.
Δες το, ρε φίλε!
Έβλεπα το βίντεο ξανά και ξανά.
Σχεδόν εμμονικά.
Δεν γνώριζα
τι έκανε αυτές τις πληροφορίες η ανώτερη ιεραρχία.
Το 2017 μεταφέρθηκα στην Υπηρεσία Πληροφοριών Ναυτικού.
Στη θέση του αναλυτή.
Λίγο μετά από τη μετάθεσή μου
άρχισα να βιώνω
επακόλουθες εμπειρίες σχετικά με το φαινόμενο.
Άρχισα να βλέπω μη ανθρώπινα πλάσματα στο δωμάτιό μου τη νύχτα.
Ξυπνούσα πολλές φορές μέσα στην εβδομάδα
και ένιωθα το σώμα μου να κυλάει στο κρεβάτι.
Κατάλαβα ότι με έπαιρναν.
Ξύπνησα επειδή ένιωσα
ένα χέρι να με πιάνει εδώ στο μπράτσο.
Προσπάθησα να σηκώσω τα χέρια για να τρίψω το πρόσωπό μου
και δεν μπορούσα να κουνηθώ.
Έβλεπα το περίγραμμα μιας σκοτεινής φιγούρας,
δηλαδή τον κορμό, δύο χέρια και ένα κεφάλι να στέκεται από πάνω μου.
Όταν είδα τα βίντεο στο ναυτικό,
ήξερα ότι κάτι υπήρχε.
Ήξερα ότι υπήρχε κάτι μη ανθρώπινο.
Όταν εμφανίστηκαν στο δωμάτιό μου,
ήξερα ότι όλα ήταν αληθινά.
Είχα την πολυτέλεια να γνωρίζω ότι δεν είχα τρελαθεί.
Γνώριζα τι ήταν.
Το 'χω!
Υπάρχουν στοιχεία στους αισθητήρες, στα ραντάρ.
Υπάρχουν αρκετά πλάνα
και αν τα δημοσίευαν όλα και έλεγαν "Αυτά έχουμε στα χέρια μας".
Ας μη δώσουν εξηγήσεις.
Ας πουν "Δεν γνωρίζουμε. Αυτά έχουμε στα χέρια μας".
Δεν θα υπήρχε αμφιβολία
για το αν το φαινόμενο είναι αληθινό.
Θα το γνώριζαν όλοι.
Ο στρατός των ΗΠΑ δηλώνει
ότι ο κόσμος είδε μαχητικά τζετ και όχι ΑΤΙΑ
στο Στίβενβιλ προ ολίγων ημερών.
Τώρα ο στρατός λέει
ότι τελικά υπήρχε εκπαίδευση στην περιοχή.
Δέκα F-16 στο πεδίο εκπαίδευσης Μπράουνγουντ.
Ο εκπρόσωπος του στρατού αποδίδει σε εσωτερικό λάθος
τη δημοσίευση ψευδών πληροφοριών.
Δεν υπήρχαν νέες θεάσεις.
Προφανώς δεν θα μας έδινε απάντηση η κυβέρνηση
για το τι μπορεί να ήταν.
Χωρίς κάτι καινούριο, έπρεπε να προχωρήσουμε σε άλλα θέματα.
Ήταν δύσκολο για την Άντζελα να αφήσει το θέμα
και να προχωρήσει.
Δεν ήθελα να εγκαταλείψω τους μάρτυρες.
Τα φώτα της δημοσιότητας ήταν στραμμένα επάνω μας.
Επίσης, είναι συγκλονισμένοι
από αυτό που είδαν.
Της είχα δώσει ένα θέμα.
Ένιωθα ότι δεν το διερευνούσε.
Όταν έφυγε μπήκα στον υπολογιστή της
και ανακάλυψα μέιλ που είχε στείλει
που έλεγαν ότι η εφημερίδα και η διεύθυνση, εγώ δηλαδή,
είχαμε δεχθεί πιέσεις από κυβερνητικές και τοπικές αρχές να κλείσουμε το θέμα.
Είχα θυμώσει πολύ, επειδή δεν ίσχυε.
Περίεργο αυτό με την Άντζελα.
Πήγε δουλειά μια μέρα και έλειπε ο υπολογιστής της.
Όταν ρώτησε πού πήγαν τα πράγματά της,
της είπαν ότι έχασε τη δουλειά της.
Ήταν απόλυση. Όμως, δεν ήθελε να 'ναι εδώ, ήθελε να το συνεχίσει.
Χάρηκα που αφήσαμε πίσω αυτό το θέμα.
Το φαινόμενο των ΑΤΙΑ
διαρκεί 75 χρόνια στη σύγχρονη εποχή.
Κι όμως, σήμερα
δεν γνωρίζουμε πολύ περισσότερα
απ' όσα γνωρίζαμε πριν από 75 χρόνια.
Το θεωρώ προβληματικό για τον τομέα της επιστήμης,
επειδή δεν υπάρχουν καθαρά και αδιάσειστα στοιχεία.
Αυτό είναι το μυστήριο με αυτό το φαινόμενο.
Πού είναι τα στοιχεία;
2 ΦΕΒΡΟΥΑΡΙΟΥ 2008 Η ΔΕΥΤΕΡΗ ΘΕΑΣΗ ΤΟΥ ΛΙΡΟΪ
Ήταν τρεις το πρωί.
Είχα πάει στη δεύτερη δουλειά μου στο Στίβενβιλ.
Χτύπησε ο συναγερμός μιας επιχείρησης.
Ενημέρωσα το τμήμα του σερίφη
ότι θα πήγαινα εγώ.
Βγήκα από το αμάξι
και είδα στον ουρανό μια σφαίρα με παλλόμενο φως.
Τοποθέτησα την κάμερα
για να βιντεοσκοπήσω το αντικείμενο.
Γύρισα σπίτι.
Είχαμε κασέτες τότε, και την έβαλα να παίξει στο βίντεο.
Ενώ ήταν καθαρή η κασέτα, ήταν λες κι είχε παρεμβολές.
Λέω "Γιατί να χαλάσει ειδικά αυτήν τη φορά;"
Δεν είχα ποτέ πρόβλημα με κανένα βίντεο.
Χρησιμοποιούσα την κάμερα ενάμιση χρόνο μετά
μέχρι που ήρθαν τα ψηφιακά. Δεν είχα ποτέ πρόβλημα.
Ό,τι κι αν ήταν αυτό,
όποιος και να το χειριζόταν, δεν ήθελε να υπάρχουν καθαρά πλάνα.
Ήθελα να βρω ενισχυτικά στοιχεία για αυτό που είδε ο Λι Ρόι, ο Στιβ
και οι άλλοι μάρτυρες στο Στίβενβιλ στις 8 Ιανουαρίου 2008.
Είχα τις καταθέσεις των μαρτύρων. Ήξερα τον χρόνο, την τοποθεσία
και την κατεύθυνση που κοίταζαν.
Στην εκδήλωση του MUFON γνώρισα τον Γκλεν Σουλτζ,
πρώην ειδικός στα στρατιωτικά ραντάρ.
Οτιδήποτε πετάει στον ουρανό ανιχνεύεται από δεδομένα πρωτεύοντος ραντάρ.
Χρειαζόμουν δεδομένα ραντάρ για να ενισχύσω τα λεγόμενα των μαρτύρων.
Η Διοίκηση Αεροπορίας δεν τα δίνει, λένε ότι δεν έγινε κάτι.
Πρέπει να στείλεις αίτημα πρόσβασης
για να αναγκαστούν να τα δώσουν.
Έστειλα αιτήματα σε αστυνομικά τμήματα, στρατιωτικές βάσεις.
Την καλύτερη εξέλιξη είχε το αίτημα στη Διοίκηση Αεροπορίας,
η οποία μου έστειλε δεδομένα ραντάρ
από πέντε διαφορετικές κεραίες ραντάρ από όλο το Τέξας.
Μαζί με τον Γκλεν Σουλτζ μελετούσαμε τα δεδομένα για τέσσερις μήνες.
Προτού ψάξω για άγνωστα αντικείμενα, πρώτα εντόπισα τα F-16.
Δύο F-16 εμφανίστηκαν από πίσω του.
Ακολουθούσαν την ίδια κατεύθυνση του σκάφους με τα φώτα.
Αυτά είναι τα δύο που πέταξαν σε Κομάντσι, Ντάμπλιν, Στίβενβιλ.
Μόλις εντόπισα τη θέση των F-16,
άρχισα να ψάχνω αντικείμενα χωρίς αναμεταδότες.
Ήθελα να βρω οτιδήποτε που δεν έπρεπε να είναι στον ουρανό.
Βρήκα το σημείο του Στιβ.
Κοίταξα να δω αν υπήρχαν άγνωστα αντικείμενα
που να ταιριάζουν με ό,τι περιέγραψε.
Βρήκα δεδομένα ραντάρ
που επιβεβαίωσαν ό,τι μου είπαν οι Στιβ Άλεν και Λι Ρόι Γκέιταν.
Ήρθα να ανάψω φωτιά
και ξαφνικά είδα έντονες λάμψεις
να περνούν με ιλιγγιώδη ταχύτητα.
Ο Στιβ ήταν εδώ.
Δύο σημεία του ραντάρ δείχνουν ένα αντικείμενο
να κινείται χωρίς αναμεταδότη.
Την πρώτη φορά που είδαμε το σκάφος ήταν λίγα λεπτά μετά τις 6:00.
Τα δύο σημεία των δεδομένων ταιριάζουν με την ώρα
και με τη γεωγραφική τοποθεσία.
Αναβόσβησε τα φώτα του πάνω από το Στίβενβιλ και εξαφανίστηκε.
Αυτό έγινε εκτός στρατιωτικού πεδίου,
άρα αν ήταν στρατιωτικό αεροσκάφος θα είχε αναμεταδότη.
Δεν έχει, όμως. Στην περίπτωση του Λι Ρόι,
βρήκα πέντε σημεία δεδομένων του ραντάρ
που έδειχναν ότι υπήρχε κάτι στα νότια του σπιτιού του.
Βγήκα έξω.
Κάτι μού τράβηξε την προσοχή νοτιοδυτικά στον ουρανό.
Και ξαφνικά φεύγει με ιλιγγιώδη ταχύτητα.
Και κατευθύνεται βορειοανατολικά.
Όταν λέει ότι πήγαινε βορειοανατολικά,
βρήκα ένα σημείο δέκα δεύτερα μετά.
Πορεύεται βορειοανατολικά και με εξαιρετικά μεγάλη ταχύτητα.
Δεν βρίσκεις συχνά δεδομένα ραντάρ
που να επιβεβαιώνουν στο έπακρο όσα είπε ένας μάρτυρας
όσον αφορά τοποθεσία και χρόνο.
Έγραφε ξεκάθαρα ότι κάτι πετούσε εκεί.
Και ότι η ταχύτητα πτήσης
ήταν ταχύτητα που δεν πιάνουμε εμείς εδώ στη Γη.
Τα δεδομένα επιβεβαιώνουν τις μαρτυρίες.
Δεν χωράει αμφιβολία ότι υπήρχε αντικείμενο στον ουρανό
και ότι το αντικείμενο στον ουρανό δεν είχε αναμεταδότη.
Αυτό σημαίνει ότι έχεις να κάνεις με κάτι πραγματικό,
ό,τι κι αν είναι.
Αν θέλεις να τονωθείς, πιες γάλα.
Εντάξει!
Με την προσοχή που πήραν οι θεάσεις,
το Στίβενβιλ δεν είναι πλέον άγνωστο για τον κόσμο.
Milk Duds!
Το γάλα είναι φυσικό
Εκατοντάδες θεάσεις ΑΤΙΑ αναφέρονται στις αρχές…
Αν σε ενδιαφέρουν τα ΑΤΙΑ, πες το δημόσια,
αν τολμάς.
Δεν ξέρω αν όλα αυτά είναι αληθινά.
Πιστεύω ότι τα ΑΤΙΑ είναι όσο αληθινά
είναι τα φώτα σ' αυτήν την αίθουσα
ή οι κάμερες που έχω μπροστά μου.
Νομίζω πως…
Νομίζω πως είναι αληθινά. Τι είναι η πραγματικότητα για σένα, όμως;
Ιδού το ερώτημα.
Βλέπουμε ότι το υπουργείο Άμυνας και η NASA
προσλαμβάνουν φυσικούς
για να μελετήσουν το θέμα των ΑΤΙΑ.
Η αλήθεια δεν βρίσκεται εκεί, όμως.
Αυτό είναι πιο πολύ του ανθρωπιστικού κλάδου,
της ψυχολογίας, της φιλοσοφίας,
της θεολογίας.
Εκεί θα βρει κάποιος την αλήθεια.
Δεν θα σου πει ο φυσικός τι είναι αυτό.
Ο φυσικός θα σου πει πώς συμπεριφέρεται η ύλη,
αλλά οι ανθρωπιστικές επιστήμες θα σου πουν τον λόγο.
Δεν είναι θέμα του υπουργείου Άμυνας.
Είναι ανθρωπιστικό το θέμα.
Γι' αυτό και δεν δικαιολογούσα να κρατήσω το στόμα μου κλειστό.
Έχω οχτώ παιδιά.
Τους κάνουμε κατ' οίκον εκπαίδευση και είδαμε αποτέλεσμα.
Έτοιμος; Πάνω!
Ποιο να διαβάσουμε;
Κάθε μέρα ξεκινάμε με μάθημα της Βίβλου.
Ο Ιεζεκιήλ ήταν προφήτης.
Στην Παλαιά Διαθήκη.
Στην Παλαιά Διαθήκη. Ακούστε αυτό.
"Και παρετήρησα και είδα βίαιον ανεμοστρόβιλον από τον βορράν
και μέσα εις αυτόν ήτο ένα μεγάλο νέφος.
Γύρω από αυτό υπήρχεν ένα πυρ
που ωμοίαζε με ήλεκτρον ευρισκόμενον
εντός του πυρός".
Τι είδε ο Ιεζεκιήλ;
Όχι το μήνυμα. Αυτό το κατάλαβα.
Θέλω να μάθω τι είδε.
"Και είδον και ιδού τροχός
εις επί της γης.
Οι νώτοι αυτών…"
Μεταφράστε μου το αυτό.
"ήσαν κύκλω γεμάτοι οφθαλμούς".
Μάτια ή φώτα.
Φώτα ή…
-Οτιδήποτε. -Ή παράθυρα. Έτσι;
Οι συζητήσεις για τα ΑΤΙΑ με τα παιδιά μου, ακόμη και με τα μικρά,
κάνει την Αγία Γραφή πιο αληθινή στα μάτια τους,
κι όχι απλώς ιστορίες.
Στην Ελβετία κάποιος το έγραψε σε βίντεο.
Είναι ΑΤΙΑ. Με τι μοιάζει;
-Τροχός μέσα σε τροχό. -Έγινε προχθές.
Οι Χριστιανοί
δεν θέλουν να τα πιστέψουν όλα αυτά,
επειδή αν τα πιστέψουν, αλλάζει η πραγματικότητά τους.
Η Βίβλος είναι μόνο για μας;
Ή είναι και γι' αυτούς;
Το καίριο ερώτημα είναι
πώς συμβαδίζει η ζωή σε άλλους πλανήτες με τη θρησκεία;
Αν με ρωτούσε κάποιος
αν ο Θεός έφτιαξε κι άλλα πλάσματα,
θα απαντούσα ναι.
Όταν μας έλεγε ο Κεντ την ιστορία,
ήμουν εγώ ο βλάκας που τον κορόιδευε και του έλεγα
"Αυτός εδώ είδε ένα Dorito να πετάει".
Όταν κοιτάξαμε όλοι ψηλά και το είδαμε,
ξαφνικά αλλάξαμε ως προς το ότι
πλέον κοιτάμε και τις δύο πλευρές μιας ιστορίας.
Πλέον, όταν ακούω κάποιον να λέει μια ιστορία για κάτι που είδε,
δεν είμαι πλέον ο άπιστος Θωμάς.
Σκέφτομαι ότι όντως κάτι είδαν, το πιστεύω.
Αλλιώς γιατί να το πουν;
Η ψυχολογία σήμερα θα μας έλεγε
ότι αν βιώνεις κάτι τέτοιο,
αν βλέπεις κάτι στο δωμάτιό σου τη νύχτα,
τότε είσαι σχιζοφρενής.
Ή ότι έχεις κάποια άλλη σοβαρή ψυχασθένεια.
Εγώ δεν το βρίσκω σωστό αυτό.
Δεν είναι σωστό.
Όταν πήρα την απόφαση να μιλήσω, να φύγω από το ναυτικό,
είχα τέσσερα χρόνια ακόμα για να βγω στη σύνταξη.
Δεν θα είχα μόνο σύνταξη,
αλλά και ασφάλιση υγείας για την υπόλοιπη ζωή μου.
Και τα άφησα όλα.
Κι έφυγα,
επειδή δεν είναι προσωπικό το θέμα.
Δεν είναι καθόλου προσωπικό. Μας αφορά όλους.
Αφορά όλο τον κόσμο.
Μ' αρέσει πολύ ο Δον Κιχώτης. Ο ήρωας είναι ένας τρελός.
Τα βλέπει όλα από μια διαφορετική σκοπιά.
Ο Δον Κιχώτης βλέπει ανεμόμυλους,
αλλά στο μυαλό του δεν είναι ανεμόμυλοι.
Είναι γίγαντες.
Δεν είμαστε τρελοί.
Ξέρουμε ότι υπάρχει κάτι αληθινό,
επειδή τις λάμψεις στον ουρανό τις είδε πολύς κόσμος.
Δεν είμαστε σαν τον Δον Κιχώτη. Υπάρχει κάτι βαθύτερο.
Κάποιος μπορεί να πει ότι ήταν ένα μυστικό πρόγραμμα της κυβέρνησης.
Η τεχνολογία μας, όμως, δεν μπορεί ξαφνικά
να κάνει άλμα εκατό ετών.
Η τεχνολογία προχωράει σταδιακά.
Ο κόσμος είδε κάτι που ήταν υπό τον έλεγχο κάποιας νοημοσύνης.
Δεν κατασκευάστηκε από τις ΗΠΑ
ή από άλλο έθνος.
Εννέα μήνες μετά,
πήγαινα την κόρη μου γυμναστική στο Ντάμπλιν.
Κι είδα κάτι λάμψεις.
Σταμάτησα και κοίταξα από το παρμπρίζ.
Αναβόσβηναν και τις έβλεπα μια θολά μια καθαρά.
Μετά, ενώθηκαν σε ένα σχήμα και εξαφανίστηκαν.
Ταράχτηκα, σοκαρίστηκα. Σκέφτηκα ότι έβλεπα
αυτό που έλεγαν όλοι τόσο καιρό.
Ήταν λες και το σύμπαν συνωμότησε εναντίον μου.
Εναντιώθηκα σ' αυτό το θέμα από την αρχή για τόσο καιρό.
Και μετά από κάποιους μήνες το είδα μπροστά μου.
Μου φαίνεται απίστευτο πόσο υπέροχους ανθρώπους γνώρισα.
Αυτό είναι το καλό με τις αναφορές των ΑΤΙΑ.
Απόλαυσα την κάθε στιγμή
και ελπίζω να το κάνω για καιρό. Σας ευχαριστώ.
Αν μπορούσα να της μιλήσω, θα της έλεγα πως ήταν γενναία
που κατάλαβε ότι υπήρχε μια ιστορία που έπρεπε να βγει.
Μακάρι να είχαν χωριστεί οι δρόμοι μας διαφορετικά.
Πιο πολύ μετανιώνω γι' αυτό.
Η δουλειά μας δέχθηκε πλήγμα επειδή κυνηγούσα το ΑΤΙΑ που είδαμε.
Αυτό έφερε ένταση και στη σχέση μας.
Μετά από 17 χρόνια σχέσης και γάμου,
πήραμε διαζύγιο.
Δέχθηκε πλήγμα η σχέση μου, η εταιρεία μου.
Κι εγώ ο ίδιος.
Εξακολουθώ να το θεωρώ ευλογία που το είδα
και το σκέφτομαι συνεχώς.
Συνεχίζω μέχρι σήμερα την αναζήτηση.
Θα μάθω τι έγινε.
Είναι ένα μεγάλο και κοινό μυστικό.
Δεν λέω τίποτα καινούριο.
Το θέμα είναι αν θα το πιστέψεις ή όχι.
ΜΕΤΑ ΑΠΟ ΑΥΤΗΝ ΤΗΝ ΥΠΟΘΕΣΗ, Η ΔΙΟΙΚΗΣΗ ΑΕΡΟΠΟΡΙΑΣ
ΔΕΝ ΔΙΝΕΙ ΠΛΕΟΝ ΔΕΔΟΜΕΝΑ ΡΑΝΤΑΡ ΣΤΟ ΚΟΙΝΟ.
Ο ΡΙΚΙ ΣΟΡΕΛΣ ΑΡΝΗΘΗΚΕ ΤΗΝ ΠΡΟΤΑΣΗ ΜΑΣ ΝΑ ΕΜΦΑΝΙΣΤΕΙ.
ΟΙ ΛΑΜΨΕΙΣ ΤΟΥ ΣΤΙΒΕΝΒΙΛ ΠΑΡΑΜΕΝΟΥΝ ΑΝΕΞΗΓΗΤΕΣ.
Θα σε δροσίσει ένα ποτήρι κρύο γάλα.
Αν θέλεις να τονωθείς, πιες γάλα Borden.
Milk Duds!
Αν θέλεις να τονωθείς, πιες γάλα.
Εντάξει!
Το γάλα είναι φυσικό…
Μας αρέσει. Δεν το αφήνουμε σπίτι.
Είναι Σάββατο και η Έλσι είναι στην κουζίνα.
Το μπισκότο θα είναι πιο νόστιμο με ένα ποτήρι γάλα Borden.
Είναι…
Είναι φρέσκο, θα 'ναι νόστιμο
Θα 'ναι νόστιμο
Δοκιμάστε τα προϊόντα μας.
Σου αρέσει το γάλα με ό,τι τρως.
Milk Duds!
Το γάλα είναι φυσικό
Υποτιτλισμός: Μαρία Ρούσσου